Emmanuel Tutuba

Emmanuel Mpawe Tutuba (amezaliwa 30 Machi 1973) ni Gavana wa nane wa Benki Kuu ya Tanzania.

Maisha ya Awali na Kazi
Alimaliza masomo yake ya kidato cha sita mwaka 1994 katika Shule ya Sekondari ya Milambo iliyopo Mkoa wa Tabora, ambako alisomea somo la uchumi, jiografia na hisabati. Kuanzia mwaka 1996 hadi 1999, alisomea Stashahada ya Juu katika Mipango ya Uchumi katika Taasisi ya Tafiti za Maendeleo ya Chuo Kikuu cha Mzumbe. Baadaye, alisomea shahada ya uzamili ya MBA katika Usimamizi wa Biashara za Kampuni na kuhitimu katika chuo hicho mwaka 2001.
Mnamo Februari 2020, Rais John Magufuli alimteua kuwa Katibu Tawala wa Mkoa (RAS) wa Mkoa wa Mwanza.

 Marejeo 

Jamii:Wanauchumi wa Tanzania